Ze rome ein meister wilunt gos
Ze rome ein meister wilunt gos·
vzer bilde der kvnste was von krefte gros·
si heten alle gelocken in den handen·
ir forme den luten was gelich·
si heten nach den fúrsten namen so arm so rich
swa si gesessen waren in den landen·
wolt ir hoͤren von des meisters kv́nste kraft·
dc wil ich iv betúten·
swelh fúrste dem riche solte wesen dienesthaft·
des bilde mv̊ste lúten
san als der dem riche valsches herze trůg·
het roͤmesch riche der bilde noch genv̊g·
des wart der werlde nie so not· so húten·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse